Svibel

Svibel (Hyacinthus orientalis) kalles også hyasint. Det er en plante i aspargesfamilien.

Den er en flerårig urt med en stor løk. Det er fire–seks grunnstilte, linjeformede blader. Blomstene er blå, rosa eller hvite, 10–25 mm store med en sterk, søtaktig duft. De sitter 5–15 sammen i en klase på enden av en tykk stengel. Blomsterdekkbladene er vokst sammen nederst, men lenger opp sprer de seg.

Planten vokser i enger og på steinete steder. Den vokser naturlig i nordlige Israel, Libanon, Syria og Tyrkia, men finnes forvillet andre steder i middelhavsområdet.

Det finnes mange kultivarer med større og tettere blomsterstand. Fargen kan være blå, rosa, rød, purpur, gul og hvit. Svibel dyrkes både i hager og innendørs. Når den dyrkes innendørs, kan den plantes i en potte eller drives i et svibelglass. Planten får all næring den trenger fra løken og trenger derfor ikke jord.

 Galleri 

 Referanser 

 Litteratur 






 Eksterne lenker 


Kategori:Scilloideae
Kategori:Planter formelt beskrevet i 1753
Kategori:Planter formelt beskrevet av Carl von Linné